Праекту “Наперад у мiнулае” больш за пяць гадоў, колькасць перадач пераваліла за 250, наведана каля дзвюхсот вёсак. Нараджаўся ён у галаве Анатоля Вечара трохі ў іншым выглядзе. У які-небудзь населены пункт (у асноўным, гэта вёскі) вывозіўся вядомы артыст, які, праслухаўшы мясцовыя аўтэнтычныя песні ў варыянце мясцовых жа выканаўцаў, перазапісваў у Мінску адну з іх у сучаснай аранжыроўцы. У выніку гледачам прапаноўвалася параўнаць гэтую версію з першаснай, а ў дадатак былі старадаўнія легенды раёна наведвання.